**”Liikunnallinen pedagogiikka osana kielen kehityksen tukemista ja suomi toisena kielenä (S2) opetusta” hanke; paikallinen rahoitus liikunnallisuuden lisäämiseen**

Hankkeen tavoitteena oli tuottaa materiaalia ja tarjota koulutusta kielenkehityksen tukemiseen sekä S2 opetuksen toteuttamiseen liikunnan keinoin. Vuoden aikana koottiin toiminta- ja materiaali- kassi nimeltään LIKI. LIKI -kassin sisältö, leikit ja materiaalit, perustuu suunnitelmaan tukea kielen kehitystä liikunnan välityksellä. Hankkeen koulutus toteutui syksyllä 2016 Haukkavuoren koulun salissa. Valteri-kouluverkostosta Onervamäen koulun ammattilaiset kouluttivat varhaiskasvatuksen ja alkuopetuksen henkilökuntaa Hupsis! Hopsis!- sensomotoriikkamenetelmään.

Hankkeen tavoitteiden toteutuminen

1. Vahvistaa varhaiskasvatuksen liikunnallista toimintakulttuuria lisäämällä lasten liikuntaa ja liikkumisen mahdollisuuksia osana varhaiskasvatuksen pedagogiikkaa.

*Vahvistaa lastentarhanopettajien, lastenhoitajien, perhepäivähoitajien ja päiväkotiavustajien ammattitaitoa liikunnallisen pedagogiikan toteuttamiseksi.*

LIKI-kassi tuotettiin vahvistamaan varhaiskasvatuksen liikunnallista pedagogiikkaa ja laajentamaan sen käyttöä kielen kehityksen tukemiseksi. Keskeisiksi kehittämiskohteiksi valittiin käsitteiden kehittyminen (yläkäsitteet: hedelmät, värit, vaatteet ja kulkuneuvot, vastakohdat, liikkumistavat, muodostelmat), kehon hahmottaminen, tasapaino- ja tuntoaistin tukeminen sekä liikkumistapojen monipuolistuminen. Kassiin on koottu liikunnallisia leikkejä ja kassien välineistö on hankittu vastaamaan tavoitteita. Leikkiohjeiden rinnalle on koottu valmiit kuvakorttipaketit. Lisäksi kahdesta leikistä laadittiin toimintataulu, jonka kautta leikin ohjeet ovat myös visuaalisesti hahmotettavissa. Kassin välineistö soveltuu myös lasten omaehtoisiin leikkeihin tai varhaiskasvatuksen pienryhmätoiminnassa hyödynnettäväksi. Tavoitteena on tukea henkilöstön aktiivisuutta tarttua lasten luontaiseen liikkumiseen.

Keväällä 2016 hankkeen panostuksella tuettiin päiväkoteja ja perhepäivähoitoa Valon pihaseikkailu materiaalin hankkimisessa sekä varhaiskasvatuksen henkilökuntaa osallistui Kymenlaakson kesäyliopiston ”Notkeaksi numeroista ja ketteräksi kirjaimista” koulutukseen ja Sensomoottori -menetelmä koulutukseen.

1. Tavoitteena on liikunnallisen pedagogiikan toteuttaminen osana lasten kielellisen kehityksen tukemista sekä suomi toisena kielenä opetusta.

Tavoitteena on tukea henkilöstöä varhaiskasvatuksen liikunnan uusimman tiedon soveltamisessa pedagogiseen suunnitteluun ja niiden toteuttamiseen.

Vuoden 2016 aikana varhaiskasvatukselle valmistui 10 LIKI -kassia. Kassit jalkautuivat yksiköiden henkilökunnalle pienen esittelyhetken myötä. LIKI -kassien sisältöä on mahdollista jokaisen yksikön rikastuttaa omilla ideoillaan ja tietämyksellään. Kassien kokoamista jatketaan niin, että tavoitteena on saada jokaiseen varhaiskasvatusyksikköön oma LIKI-kassi.

Lisäksi varhaiskasvatukselle (perhepäivähoito ja avoin toiminta mukana) hankittiin yhteistä ja yksikkökohtaista kielen kehitystä tukevaa liikuntamateriaalia.

Kevään ja syksyn 2016 aikana henkilökunnalle järjestettiin kuvaohjelman (Board Maker) käyttökoulutusta ja tukiviittomakoulutusta. Kuvaohjelman käyttökoulutus mahdollistui ”Vaativa erityisopetus koulutus” -avustuksen kautta. Kahden LIKI -kassi liikuntaleikin ohjeistamisen tukemiseen koottiin toimintataulut, joiden käyttöä ohjattiin pienimuotoisessa koulutuksessa.

Kesällä 2016 käynnistettiin S2 suunnitelman päivitystyö, joka jatkuu vuoden 2017 aikana vasutyön jatkoksi. Lapsikohtainen kotoutumista tukeva alkukeskustelulomake yhdenmukaistui perusopetuksen kanssa. Lisäksi uudistettiin lapsikohtainen ”kaksi tai monikielisyyden”-lomake osaksi lapsikohtaista varhaiskasvatussuunnitelmaa.

Hupsis! Hopsis!- sensomotoriikkamenetelmäkoulutuksen osallistujat haastettiin jakamaan koulutuksen antia oman yksikön henkilökunnalle sisäisen koulutuksen muodossa. Toteutuneet sisäiset koulutukset olivat toiminnallisia ja osassa lapsiryhmät olivat myös mukana. LIKI-kassissa on koulutukseen pohjautuvaa materiaalia hyödynnettävissä pedagogiseen suunnitteluun ja toteuttamiseen.

Syksyllä 2016 perhepäivähoidon suunnittelupäivä toteutui seutukunnallisen yhteistyön merkeissä. Päivä sisälsi mm. kuntien välisen asiantuntijavaihdon kautta toteutuneen liikuntakoulutuksen.

Vuoden 2016 lopulla varhaiskasvatus järjesti alueellisen maahanmuuttotyön kanssa info- ja keskustelutilaisuuden kulttuurisen moninaisuuden tilanteesta Kotkassa. Keskustelu perustui osallistujien kysymyksiin ja yleisellä tasolla keskusteltiin myös S2 opetuksesta.

1. Käynnistetään digilaitteiden hyödyntäminen osana liikuntakasvatusta.

LIKI-kasseihin on valmistettu Valon QR-koodijumpasta käyttövalmiit kortit, joita voi ohjeiden mukaan hyödyntää myös ulkona liikkuessa. Toimintakulttuurin muutos erillisavustuksella toteutetun mobiilioppiminen koulutuksen antia hyödynnetään toiminnallisen ja liikunnallisen pedagogiikan suunnittelussa ja toteuttamisessa. Jokaisessa varhaiskasvatuksen ryhmässä ja perhepäivähoitokodissa on sähköistä läsnäolokirjausta varten mobiililaite tai pienryhmälle ipadi.